नई दिल्ली। नेताजी सुभाष चंद्र बोस की हिंद फौज का खजाना लूटा गया था। इस बात का दावा लंबे समय से किया जा रहा है। लेकिन हकीकत में उनका खजाना किसने लूट इसका रहस्य आज भी बना हुआ है। बताया जाता है जब नेताजी सुभाष चंद्र बोस यात्रा कर रहे थे उस दौरान उनके साथ विमान में करीब 80 किलो सोने की ज्वैलरी थी। प्लेन क्रैश में नेताजी का पूरा सामान जल गया था, लेकिन उसमें से कुछ ज्वैलरी का हिस्सा बचा गया था। जिसे बाद में जापान भेज दिया गया। सन 1952 में इसे जापान से नई दिल्ली लाया गया। इसमें उस वक्त केवल 11 किलो ज्वैलरी का हिस्सा ही बचा था। 1945 में इसकी कीमत करीब 1 करोड़ रुपए बताई गई।